ये वृक्ष विशाल, भव्य व आकर्षक होने के कारण अपनी उपस्थिति का स्वॅंय ही अहसास करते है और मनुष्य को सौभाग्य प्रदान करते है। यह वृक्ष सन्तान प्राप्ति और विवाह जैसी मंगलकामनाओं को पूर्ण किये जाने के लिए प्रसिद्ध है। श्रावण मास में इस वृक्ष की पूजा की जाता है। हरियाली अमावस्या के दिन को ईच्छापूर्ति दिवस भी कहा जाता है। इस दिन राजा रानी कल्पवृक्ष के नीचे शुद्ध मन से दर्शन करने पर मनोकामना माँगने वालों की कामना अवश्य पूरी होती है। यहाँ पर इस दिन कुँवारी कन्याएँ राजा रानी कल्प वृक्ष को शुद्ध जल से सींचती है, मोली बान्धती है और कुमकुम का तिलक लगाती है तथा चावल का प्रसाद चढ़ाती है व दोनों वृक्षों के परिक्रमा लगाती है। अविवाहित किशोरियां सुयोग्य वर के लिये रानी रूपी वृक्ष पर मोली बाँधकर उसकी छाल अपने साथ ले जाती है एवं उसे तब तक अपने पास रखती है जब तक उनकी मनोकामना पूर्ण नहीं हो जाती।